
 REPUBLIKA HRVATSKA

   ISTARSKA ŽUPANIJA

    OPĆINA CEROVLJE

       Općinski načelnik

KLASA: 602-01/26-01/04
URBROJ: 2163-14-01/0126-1
Cerovlje, 17. kolovoza 2026.

Na temelju članka 30. Odluke o socijalnoj skrbi („Službene novine Grada Pazina“, broj 27/25), Općinski načelnik Općine Cerovlje dana  17. kolovoza 2026. godine donosi

                                                     ODLUKU
o sufinanciranju troškova nabave školskog pribora, radnih bilježnica i  drugog obrazovnog materijala za učenike s područja Općine Cerovlje koji pohađaju osnovnu školu u školskoj godini 2026./2027.

Članak 1.


Ovom se Odlukom utvrđuju uvjeti, kriteriji i visina novčane pomoći te način ostvarivanja prava na sufinanciranje troškova nabave školskog pribora, radnih bilježnica i drugog obrazovnog materijala za učenike osnovnih škola s područja Općine Cerovlje u školskoj godini 2026./2027.

Članak 2.


Pravo na sufinanciranje iz članka 1. Ove Odluke ostvaruju roditelji učenika od 1. - 8. razreda osnovne škole uz uvjet da roditelj (podnositelj zahtjeva) i dijete (učenik) imaju prebivalište na području Općine Cerovlje.

Članak 3.


Nabava školskog pribora, radnih bilježnica i drugog obrazovnog materijala za učenike s područja Općine Cerovlje koji pohađaju osnovnu školu u školskoj godini 2026./2027. sufinancira se u jednokratnom novčanom iznosu od 50,00 eura po učeniku za učenike 1.-8. razreda osnovne škole.

Članak 4.



Pravo na sufinanciranje ostvaruje se na temelju Zahtjeva za sufinanciranje kojeg se podnosi Jedinstvenom upravnom odjelu Općine Cerovlje zaključno do 15. listopada 2026. godine a uz koji je potrebno dostaviti: presliku osobne iskaznice ili potvrdu o prebivalištu učenika, presliku osobne iskaznice ili potvrdu o prebivalištu roditelja, skrbnika ili udomitelja, odnosno potvrdu o odobrenom boravku za strance ili osobe bez državljanstva te potvrdu o upisu učenika u školu za školsku godinu 2026./2027.
Zahtjevi podneseni izvan roka utvrđenog ovom Odlukom neće se razmatrati.

Članak 5.


Sredstva za izvršenje ove Odluke osigurana su u Proračunu Općine Cerovlje za 2025. godinu, Program 1006: Javne potrebe u obrazovanju, Aktivnost A100101: Sufinanciranje radnih bilježnica i ostalog obrazovnog materijala za učenike OŠ, Podskupina 372 – Ostale naknade građanima i kućanstvima iz proračuna - poz 190 – Pomoć obiteljima i kućanstvima. 

Članak 6.


Za provedbu ove Odluke zadužuje se Jedinstveni upravni odjel Općine Cerovlje.

Članak 7.


Ova Odluka stupa na snagu danom donošenja te će ista biti objavljena na oglasnoj ploči i na službenim stranicama Općine Cerovlje.

